                                      






Eelnõu

                                       NARVA LINNAVOLIKOGU
                                                        
         määrus 
Narva                                                                                                              __.__.2015. a nr __
                                             Narva linnas laste mänguväljakute 

                                                 ehitamise rahastamise kord 

Määrus kehtestatakse kohaliku omavalitsuse korralduse seaduse § 22 lõike 1 punkti 5 alusel.

§ 1. Korra eesmärk

 (1) Narva linnas laste mänguväljakute ehitamise rahastamise korra (edaspidi Kord) eesmärgiks on soodsa linnakeskkonna loomine laste mänguväljakute arendamise kaudu Narva linna ja korteriühistute, korteriomanike ühisuste, hooneühisuste ja muude korteriomanike poolt seaduslikul alusel korteriomandite valitsemiseks moodustatud organisatsioonide (edaspidi korteriühistud) kaasosalusel.
(2) Mõiste „soodsa linnakeskkonna loomine laste mänguväljakute arendamise kaudu“ all mõeldakse käesoleva Korra tähenduses  laste mänguväljakute ehitamist (edaspidi mänguväljak) korteriühistu territooriumile (korteriomanike kaasomandis olevale kinnistule) või  Narva linna omandis oleva kinnistule.

(3) Laste mänguväljakute ehitamine käesoleva korra mõistes on geodeetiliste tööde, projekteerimise, ehitamise, omanikujärelevalve, registreerimise, mänguväljaku kasutusloa väljastamise ja muude ehitusega seotud kulude rahastamine, välja arvatud käesoleva paragrahvi lõikes 4 ettenähtud juhtudel. 

(4) Juhul, kui mänguväljak ehitatakse Narva linna omandis oleva kinnistu territooriumile, siis geodeetiliste tööde, projekteerimise ja omanikujärelevalve kulud rahastamise üldsummasse ei kuulu ning tasutakse Narva linna poolt eraldi.

§ 2. Narva linna osalemine rahastamises
Käesoleva Korra eesmärgi saavutamiseks eraldab Narva linn oma eelarvest sihtotstarbelisi rahalisi vahendeid laste mänguväljakute ehitamise rahastamiseks korteriühistute kaasosalusel ning vastavalt linnaeelarve võimalustele.

Käesoleva Korra paragrahvis 2 nimetatud rahalisi vahendeid korteriühistule üle ei anta, vaid  Narva Linnavalitsus ja korteriühistu viivad ühiselt läbi hankemenetluse mänguväljakute ehitamise töövõtjate leidmiseks.

§ 3.  Haldusmenetluse algatamine 

(1) Konkreetse mänguväljaku ehitamisega seotud haldusmenetluse algatamiseks esitab korteriühistu Narva Linnavalitsuse Arhitektuuri- ja Linnaplaneerimise Ametile (edaspidi Amet) kirjaliku taotluse, milles peab olema märgitud:  

  1)  korteriühistu valmidus osaleda koos Narva linnaga mänguväljaku ehitamise rahastamises     

        käesolevas Korras ettenähtud tingimustel;
  2)  korteriühistu nõusolek ehitada korteriomanike kaasomandis olevale kinnistu osale mänguväljak või korteriühistu nõusolek osaleda käesolevas Korras ettenähtud tingimustel Narva linna omandis olevale kinnistule mänguväljaku ehitamise rahastamises;

  3)  rahasumma, mille ulatuses korteriühistu soovib osaleda mänguväljaku ehitamise ühisprojektis käesolevas Korras ettenähtud tingimustel.        
(2) Käesoleva paragrahvi lõikes 1 nimetatud taotlusele lisatakse korteriühistu juhtorgani vastava otsuse koopia, mis on vastu võetud vastavalt seaduse nõuetele.
§ 4. Taotluste menetlemine

(1) Amet vaatab korteriühistute esitatud taotlused läbi nende esitamise järjekorras ja määrab koos korteriühistuga kindlaks sobiva mänguväljaku variandi, võttes arvesse käesoleva Korra § 3 lg 1 p 3 nimetatud summat. 

(2) Pärast käesoleva paragrahvi lõikes 1 nimetatud taotluste läbivaatamist esitab Amet Narva Linnavalitsuse _____________ komisjonile (edaspidi komisjon) ettepanekud mänguväljakute ehitamise koha, tööde mahu, eeldatava maksumuse ja tööde teostamise järjekorra kohta vastavaks eelarveaastaks.

§ 5. Hanke korraldamine

(1) Mänguväljaku ehitustööde teostaja leidmiseks kuulutab Amet vastavalt komisjoni otsusele ühiselt korteriühistuga välja hanke, mille läbiviimisele kohaldatakse riigihangete seadusega kehtestatud nõudeid ja reegleid. Hanke väljakuulutamisel ja hankelepingu sõlmimisel tegutsevad Narva linn Ameti kaudu ja vastav korteriühistu ühishankijatena.

(2) Hankelepingu ese peab tagama käesoleva Korraga ettenähtud eesmärgi saavutamise täies mahus ning arvestama kõigi mänguväljaku ehitusprotsessi staadiume. 

(3) Käesolevas paragrahvis nimetatud hankelepingu maksumus määratakse kindlaks lähtuvalt Narva linna ja korteriühistu poolse mänguväljaku ehitamise rahastamise kogusummast, arvestades  käesoleva Korra § 1 lg 3 nimetatud kulusid. 

(4) Narva linna eelarves mänguväljakute ehitamiseks ettenähtud vahendid, mis jäävad ühel eelarveaastal kasutamata, kantakse üle järgmise aasta eelarvesse sihtotstarbelise kuluna mänguväljakute ehitamiseks.

§ 6. Kulude rahastamine

(1) Vastavalt käesolevale Korrale ei või Narva linna osalus mänguväljakute ehitamise kulude rahastamisel ületada 50% käesoleva Korra § 1 lg 3 ja 4 nimetatud  kulude summast.  
(2) Konkreetne kulude summa määratakse kindlaks pärast käesoleva Korra § 5 nimetatud hanke läbiviimist.

(3) Käesoleva Korra § 5 lg 1 nimetatud lepingu sõlmimisel võtavad Narva linn ja vastav korteriühistu endale tööde teostaja ees iseseisvad kohustused.
§ 7.  Rakendussätted
(1) Juhul, kui mänguväljak ehitatakse Narva linna omandis olevale kinnistule, kannab linn selle territooriumi ja mänguväljaku konstruktsioonielementide jooksva korrashoiu kulud.

(2) Juhul, kui mänguväljak ehitatakse korteriomanike kaasomandis olevale kinnistule, kannab korteriühistu selle territooriumi jooksva korrashoiu kulud ja Narva linn mänguväljaku konstruktsioonielementide jooksva korrashoiu kulud.

(3) Kõike käesolevas korras korteriühistu suhtes sätestatut kohaldatakse ka korteriühistute ühistaotluse korral.

(4) Määrus jõustub seadusega sätestatud korras.
Tarmo Tammiste
Narva Linnavolikogu esimees

